Diari Oficial de la Generalitat Valenciana


Sumari del DOGV 5665, del 21-12-2007 (2007/15689)

RESOLUCIÓ de 29 de novembre de 2007, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte per a la construcció de la xarxa de distribució de gas natural en determinats plans parcials i urbanitzacions del terme municipal de Bétera, província de València. Expedients: CBREDE/2005/42/46 i CBREDE/2006/25/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5665

Data del DOGV
:   21-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15324


Data del document
:   29-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Bétera
    * gas natural
    * empresa privada

RESOLUCIÓ de 29 de novembre de 2007, de la Direcció General d'Energia, per la qual s'atorga a Gas Natural Cegas, SA, l'autorització administrativa i l'aprovació del projecte per a la construcció de la xarxa de distribució de gas natural en determinats plans parcials i urbanitzacions del terme municipal de Bétera, província de València. Expedients: CBREDE/2005/42/46 i CBREDE/2006/25/46. [2007/15961]  
Vista la sol·licitud de l'empresa Iberdrola Distribución de Gas, SAU, amb domicili als efectes de notificacions a 28106 Madrid, c/ Tomás Redondo, 1, presentada en data 25 d'agost de 2005, davant del Servici Territorial d'Energia de València, perquè li siga atorgada l'autorització administrativa i de construcció d'instal·lacions per a la distribució de gas natural canalitzat en els plans parcials denominats R6, R7, R8, R9, R10, R11, R12, R13, R14, R16, R17, R18, R20, R21 i Camp de Golf del Manisero, i en les urbanitzacions denominades Montesano, Conardas, Perigall Nord i Sud, Camí la Pobla, Clotxa del Sec i Lloma del Mas, al terme municipal de Bétera, província de València. (CBREDE/2005/42/46), amb les característiques bàsiques contingudes en la documentació presentada i que més avant es descriuen.  
S'acompanya el projecte d'execució de la instal·lació sol·licitada firmat per l'enginyer industrial, Sr. Jesús Suárez Blanco, i visat pel Col·legi Oficial d'Enginyers Superiors Industrials de la Comunitat Valenciana amb data 22 d'agost de 2005.  
Vist que requerida per l'esmentat Servici Territorial la documentació complementària del projecte i l'acreditació de determinats aspectes, referits, entre altres, al punt de connexió, compromisos i plans d'expansió, i delimitació de la zona geogràfica, l'empresa peticionària va presentar annex al projecte d'autorització firmat pel mencionat enginyer i visat en data 28 de novembre de 2005.   
Vist que es va realitzar la informació pública del projecte, a què fa referència l'article 73 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en l'article 78 del Reial Decret 1434/2002, de 27 de desembre (BOE de 31 de desembre de 2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà de l'anunci corresponent que es va publicar en els diaris ABC, del dia 1 de març de 2006 i El Mundo del dia 23 de febrer de 2006, en el Butlletí Oficial de la Província de València de 23 de febrer de 2006 i en el Diari Oficial de la Comunitat Valenciana de 28 de febrer de 2006.  
Vist que es troba en l'expedient i en el termini establit, l'escrit d'al·legacions a la sol·licitud d'autorització, presentat per Gas Natural Cegas, SA, i que, en síntesi, manifesta el següent:  
1. Que Gas Natural Cegas, SA, està en possessió d'autorització administrativa per a la distribució de gas natural al terme municipal de Bétera per Resolució, de la Direcció Provincial del Ministeri d'Indústria i Energia, de 13 de juny de 1982, per mitjà de la qual s'atorgava la concessió corresponent, i que la dita activitat la desenvolupa de manera efectiva des de la dita data.   
2. Que atorgar l'autorització administrativa a l'empresa Iberdrola Distribución de Gas, aniria en contra dels criteris legislatius que considera d'aplicació, provocaria la duplicitat de xarxes en la mateixa zona de distribució i afectaria la rendibilitat prevista en les infraestructures creades i previstes, així com els compromisos establit amb l'administració.   
3. Que l'autorització sol·licitada per Iberdrola Distribución de Gas és innecessària i a més pretén la distribució amb un subministrament inferior al necessari.   
4. Que Cegas, SA, posseïx les infraestructures necessàries i realitza estudis periòdics per a donar subministrament a tots els desenvolupaments urbanístics del terme de Bétera.   
5. Que en el cas d'atorgar l'autorització administrativa a altres distribuïdores, es generarien greus problemes operatius a causa de la duplicitat de xarxes, i afecta la seguretat i disponibilitat, així com el tractament d'afectacions de tercers i implica majors costos econòmics.   
6. Posa de manifest, en un altre escrit de data 20/07/06, davant de l'Ajuntament de Bétera, entre altres al·legacions a l'Ajuntament, els mateixos aspectes plantejats en el període d'informació pública, i incorpora l'expedient administratiu a la documentació en este sentit presentada.   
El primer escrit mencionat es va traslladar al sol·licitant, sense que figure en l'expedient contestació a este efecte.  
Vist que sol·licitat pel Servici Territorial d'Energia informe a l'Ajuntament de Bétera, d'acord amb els articles 80 i 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud d'Iberdrola Distribución de Gas, SAU. No figura en l'expedient contestació de l'esmentat Ajuntament, a pesar de la reiteració efectuada des del Servici Territorial.  
Vist que de conformitat amb el que establixen els articles 80 i 84 del Reial Decret 1434/2002, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament als següents:  
Diputació de València.  
Cooperativa La Plantación-La Cañada.  
Grup d'Aigües de València.  
Comunitat de Regants de Bétera.   
conselleria de Territori i Habitatge. Camins Ramaders.  
Ajuntament de San Antonio de Benagéber.  
Consten en l'expedient els informes remesos pels referits organismes i les condicions que conté, excepte el corresponent a l'Ajuntament de San Antonio de Benagéber, a pesar de la reiteració efectuada pel Servici Territorial d'Energia, i figura igualment l'escrit de resposta de l'empresa peticionària.  
Vist que les característiques bàsiques contingudes en el projecte i l'annex presentats per Iberdrola Distribución de Gas, SAU són les següents:  
Punt de connexió: el punt d'entrega es fa en càrrega a la xarxa d'APA(1), propietat de Gas Natural Distribución SDG, SAU, situat al camí de Llíria, terme municipal de San Antonio de Benagéber.  
Canonades: traçat i característiques.  
El ramal que es dirigix a Bétera (situat entre el camí a San Antonio de Benagéber fins al sector El Manisero) se separa en tres parts:  
 Direcció Est: voreja al sector El Manisero, creua la carretera CV-336, entra novament al terme municipal de San Antonio (urbanització Cumbres de San Antonio) per a arribar en bifurcació als sectors R7, R8, R9, R10, R11, R12, R13 i R14.  
 Direcció Oest: voreja al sector El Manisero i distribuïx als sectors R21, R17, R18, Montesano, Camí la Pobla, Clotxa del Sec i Perigall Nord i Sud.  
 Direcció Nord: travessa el sector El Manisero i distribuïx als sectors R6, R16, R20, Las Conardas i Lloma del Mas.La xarxa està constituïda per canonada de polietilé PE-100, sdr 17,6 i diàmetres de 200, 160, 110, 90 i 63 mm, amb longituds respectives de 12, 938, 7.708, 4.761 i 50.593 m i pressió en MPB(1), per al traçat de la qual es plantegen en el projecte dos àrees de subministrament (s'exclou la zona corresponent al terme municipal de San Antonio de Benagéber).  
L'àrea, relativa a zones consolidades, com són: Montesano, Conardas, Perigall Nord i Sud, Camí la Pobla, Clotxa del Sec i Lloma del Mas.  
I una segona, que engloba els plans parcials de nou desenvolupament urbanístic, és a dir, els denominats: R6, R7, R8, R9, R10, R11, R12, R13, R14, R16, R17, R18, R20, R21 i El Manisero.  
Armari de regulació i mesura.  
Amb rang de pressió APA/MPB(1) que s'ha d'ubicar en la urbanització Montesano, limítrofa amb els municipis de San Antonio de Benagéber i Bétera.  
Vista la sol·licitud presentada per l'empresa Gas Natural Cegas, SA, amb domicili als efectes de notificacions en 46230 València, Gravador Esteve, 14, presentada amb data 11 d'abril de 2006 davant del Servici Territorial d'Energia de València, de la conselleria d'Infraestructures i Transport, perquè li siga atorgada l'autorització administrativa i l'aprovació del projecte d'execució d'instal·lacions per a la distribució de gas natural en els plans parcials denominats R6, R7, R8, R10, R11, R12, R13, R14, R16, R18, R20 i Camp de Golf del Manisero, i en les urbanitzacions denominades Montesano, Conardas, Perigall Nord i Sud, Camí la Pobla, Clotxa del Sec, Lloma del Mas i Camí de Paterna, al terme municipal de Bétera, província de València. (CBREDE/2006/25/46).  
S'acompanya el projecte d'execució de la instal·lació sol·licitada firmat per l'enginyer industrial, Sr. Joaquín Costa Moreno, i visat pel Col·legi Oficial d'Enginyers Superiors Industrials de la Comunitat Valenciana amb data 3 d'abril de 2006.  
Vist que sol·licitat pel Servici Territorial d'Energia informe a l'Ajuntament de Bétera, d'acord amb els articles 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les instal·lacions a què es referix la sol·licitud de Gas Natural Cegas, SA, en data 30/11/06, es remet informe per mitjà del qual s'indica que els sectors i unitats d'execució sol·licitats són algunes de les zones de sòl urbanitzable i urbà que el Pla General de Bétera desenvolupa, a excepció del denominat Camp de Golf del Manisero que està classificat com no urbanitzable i que a pesar d'estar presentat un programa reclassificatori d'este, no està aprovat; que el sector R-7 està en l'actualitat en obres d'urbanització i en particular l'obra de canalització de gas s'està executant per Iberdrola Distribución de Gas, SAU; que en totes les zones indicades no està previst instal·lar xarxes de gas.   
Traslladat el mencionat informe l'empresa peticionària, contesta per mitjà d'escrits de dates 13/02/07 i 22/03/07 i posa de manifest que és titular de la preceptiva autorització administrativa i d'explotació per a distribuir gas natural al terme municipal de Bétera; que no obstant això i a la vista de l'expedient sol·licitat per Iberdrola Distribución de Gas, ha presentat sol·licitud d'autorització administrativa i aprovació de projecte de la xarxa de distribució dels plans parcials i urbanitzacions del terme municipal de Bétera que conté el seu escrit de sol·licitud; que es troba en fase de muntatge una xarxa de canalització de polietilé en la zona sol·licitada, sense que conste l'atorgament d'autorització a qualsevol altra distribuïdora i que durà a terme l'exercici de les accions que en el seu dret consideren tindre. La mencionada contestació es va traslladar novament a l'Ajuntament de Bétera, i no consta en l'expedient manifestació respecte d'això.  
Vist que de conformitat amb el que establix l'article 80 del Reial Decret 1434/2002, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats. D'acord amb la documentació que es troba en l'expedient, concretament a la Diputació de València, sense que figure en l'expedient contestació a este efecte.  
Vist que consta justificadament en l'expedient que l'empresa Gas Natural Cegas, SA, és titular de la concessió, atorgada mitjançant una Resolució de 24 d'agost de 1982 (BOE de 21 de setembre de 1982), per la Direcció General de l'Energia, del Ministeri d'Indústria i Energia, per a la prestació del servici públic de subministrament de gas natural per a usos domèstics i comercials al terme municipal de Bétera, entre altres.  
Atés que a l'entrada en vigor de la Llei 34/1998, de 7 d'octubre, del Sector d'Hidrocarburs, en aplicació de la disposició addicional sisena, totes les concessions per a activitats incloses en el servici públic de subministrament de gasos combustibles per canalització, quedaven extingides, i són substituïdes de ple dret per autoritzacions administratives i per temps indefinit.  
Atés l'informe tècnic emés en data 26 de març de 2007, pel Servici Territorial d'Energia de València, sobre les sol·licituds presentades d'autorització administrativa per a la construcció de la xarxa de distribució de gas natural en els plans parcials i urbanitzacions referits i que, d'acord amb este, és d'aplicació la disposició addicional vint-i-tresena de la Llei 34/1998, de 7 d'octubre, del Sector d'Hidrocarburs, introduïda pel Reial Decret 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Atés que en la data que es dicta esta resolució, consta justificadament acreditada a esta Direcció General d'Energia per part d'Iberdrola Distribución de Gas, SAU i Gas Natural Cegas, SA, les dades referides als punts següents:  
La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Punts de connexió de la infraestructura de gas, el seu emplaçament geogràfic, titular i característiques que el definixen.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions és dotar d'infraestructura gasista com a energia alternativa, en les zones objecte de sol·licitud, facilitar el desenvolupament industrial i la diversificació energètica.  
Vist que tant Iberdrola Distribución de Gas, SAU, com Gas Natural Cegas, SA, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el contingut del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la disposició addicional vint-i-tresena de la Llei 34/1998, de 7 d'octubre, afegida per l'article vint-i-nou del Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública, que establix que sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i hauran de complir les obligacions de servici d'interés general i extensió de les xarxes, imposades en la legislació i en l'autorització administrativa. Tot això sense perjuí del que preveu l'article 78.  
Atés que s'han complit els tràmits reglamentaris en l'expedient instruït a este efecte.  
Atés l'existència de les xarxes de distribució de gas natural existents al voltant de les zones sol·licitades que són de titularitat de Gas Natural Cegas, SA.  
Atés els avantatges amb vista a la garantia, a la connexió, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
La concurrència de peticionaris a l'autorització administrativa per a la distribució de gas natural en els plans parcials denominats R6, R7, R8, R10, R11, R12, R13, R14, R16, R18, R20 i Camp de Golf del Manisero, i en les urbanitzacions denominades Montesano, Conardas, Perigall Nord i Sud, Camí la Pobla, Clotxa del Sec i Lloma del Mas, al terme municipal de Bétera, província de València, i atorgar a Gas Natural Cegas, SA, l'autorització administrativa per a la construcció de la xarxa de distribució de gas natural en els mencionats plans parcials i urbanitzacions, i en la urbanització Camí de Paterna, al mateix terme municipal.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 18.785,87 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València, de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució.  
2. Gas Natural Cegas, SA, complirà amb les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat pel Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat pel Reial Decret Llei 5/2005, d'11 de març.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data la seua notificació.  
Segon  
Aprovar a Gas Natural Cegas, SA, el projecte d'execució firmat per l'enginyer Sr. Joaquín Costa Moreno i visat pel Col·legi d'Enginyers Industrials de la Comunitat Valenciana, en data 3 d'abril de 2006, per a la construcció de la xarxa de distribució de gas natural en els plans parcials denominats R6, R7, R8, R10, R11, R12, R13, R14, R16, R18, R20 i Camp de Golf del Manisero, i en les urbanitzacions denominades Montesano, Conardas, Perigall Nord i Sud, Camí la Pobla, Clotxa del Sec, Lloma del Mas i Camí de Paterna, al terme municipal de Bétera, província de València i les característiques principals del qual són:  
Subjecte: Gas Natural Cegas, SA.  
Tipus de gas: gas natural.  
Punt de connexió: relligues a l'actual xarxa de distribució existent de pressions MPB(1) i MPA(1) en els punts següents:  
a) El carrer l'Alacantí en la seua intersecció amb el carrer Marina Baixa.  
b) Camí de Paterna en el seu encreuament amb el carrer del Pou i en la seua intersecció amb el carrer Puxa de Torre en Conill.  
c) Avinguda Mila Reial en el seu intersecció amb el carrer Busquereta, en la seua intersecció amb el carrer de la Viya, i en el seu encreuament amb la plaça Verderol.  
d) Carrer Geranis en el seu encreuament amb el carrer Violeta i junt amb la parcel'la amb referència cadastral 4640101YJ1844S.  
e) Límit sud de la urbanització del Periquillo Sud junt amb la parcel'la amb referència cadastral 3374118YJ1837S.  
f) Carrer Reial Sant Llorenç al terme municipal de Pobla de Vallbona en el seu límit amb el terme municipal de Bétera.Zona geogràfica: les zones urbanes tal com queden concretades en l'autorització administrativa i qualificades com a tals d'acord amb el vigent pla general d'ordenació urbana o amb planejament aprovat, les quals s'acreditaran per mitjà del certificat urbanístic oportú.  
Traçat i característiques de les instal·lacions: En la urbanització Lloma del Mas que és proveït des del relligue identificat amb l'apartat a) anteriorment identificat.  
- Distribució de la xarxa amb canonada de polietilé PE-100, sdr 17,6, de diàmetre 110 mm, grossària mínima 6,30 mm i pressió MPB(1).   
En les urbanitzacions Camí de Paterna i Sector R-10 que són proveïts des del relligue identificat amb l'apartat b) anteriorment identificat.  
- Distribució de la xarxa amb canonada de polietilé PE-100, sdr 17,6, de diàmetre 110 mm, grossària mínima 6,30 mm i pressió MPB(1).  
En el Sector R-7 que és proveït des del relligue identificat amb l'apartat c) anteriorment identificat.  
- Distribució de la xarxa amb canonada de polietilé PE-100, sdr 17,6, de diàmetre 110 mm, grossària mínima 6,30 mm i pressió MPB.(1).   
En els vials principals de les urbanitzacions, Perigall Nord i Sud; Camí la Pobla; Clotxa del Sec; La Conarda Est; Camp de Golf del Manisero; Montesano; Sector R-18; i Sector R-20 que són proveïts des dels relligues identificats amb els apartats c), d), e) i f) anteriorment identificats.  
- Distribució de la xarxa amb canonada de polietilé PE-100, sdr 17,6, de diàmetres 160 i 110 mm, grossària mínima 9,10 i 6,30 mm, respectivament i pressió MPB(1).  
Les canonades discorren soterrades a les profunditats següents: En condicions normals d'estesa de la conducció, la profunditat mínima és de 0,6 m sobre la seua generatriu superior. En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.  
La situació de les vàlvules de seccionament seran instal·lades a l'entrada de la xarxa de distribució en la corresponent estació de regulació i mesura.  
Termini d'execució: el termini d'execució de les obres serà de 12 mesos a partir de la notificació d'esta resolució. Per a aquells sectors o urbanitzacions que en la mencionada data no disposen d'aprovació definitiva de conformitat amb el planejament municipal, el terme fixat per a l'execució començarà la seua vigència a partir de la data d'aprovació mencionada i s'acreditaran per mitjà del certificat urbanístic oportú.   
No obstant això, amb anterioritat a la finalització de tal termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Pressupost del projecte presentat: 939.293,4 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del Reglament Tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006).   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i mesures de seguretat mínimes incloses en les instruccions tècniques complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) MPB: 0,4 bar < P = 4 bar  
València 26 de novembre de 2007.- El director general d'Energia: Antonio Cejalvo Lapeña.